**F e l h í v á s**

Ezúton tájékoztatom a lakosságot, illetve valamennyi, a településen székhellyel, telephellyel rendelkező gazdálkodó szervezetet, Paks Város területén működő civil szervezeteket és a helyben működő egyházakat (továbbiakban Partnereket), hogy Paks Város Önkormányzata által megtárgyalt, valamint a 71/2017. (V.29.) Kt. számú határozattal jóváhagyott **„Javaslat a településképi arculati kézikönyv elkészítésére és a településképi rendelet megalkotására, valamint a Helyi Építési Szabályzat felülvizsgálatára a településképi rendelettel való összhang miatt”**, valamint a 2016. évi LXXIV. törvény 12. § (2) bekezdése alapján a településképi arculati kézikönyv elkészítése és a településképi rendelet megalkotása folyamatban van, és a Helyi Építési Szabályzat partnerségi véleményezési szakaszába lépett.

**Az önkormányzat a teljes körű nyilvánosság biztosításának érdekében**

**elektronikus úton**

**kéri a lakosságot az elkészült dokumentáció véleményezésére, amely**

**2020. szeptember 30-tól válik elérhetővé a** [**www.paks.hu**](http://www.paks.hu) **honlapon**

**a „hirdetmények, közzétételek” rovatban.**

A Partnerek az eljárásba az Önkormányzat Polgármesteréhez **2020.10.08-ig** benyújtott írásban tett vélemény, javaslat, észrevétel megküldésével jelentkezhetnek be.

A bejelentkezési kérelemben meg kell jelölni az eljárás tárgyát, amennyiben a bejelentkezni kívánó Partner természetes személy, úgy a nevét, lakcímét, levelezési címét, telefonszámát és e-mail címét, egyéb esetben a Partner nevét, székhelyét, képviselőjét, levelezési címét, telefonszámát és e-mail címét. A kérelmet papíralapon a Polgármesteri Hivatal címére (7030 Paks, Dózsa György u. 55-61.) személyesen vagy postai úton eljuttatva, elektronikus levélben a pm.titkarsag@paks.hu e-mail címre megküldve lehet benyújtani.

Paks, 2020. szeptember 25.

Szabó Péter

polgármester